Paz Vega

María Paz Campos Trigo, Paz Vega izen artistikoz ezaguna, (Sevilla, 1976ko urtarrilaren 2a - ) espainiar aktore, zinema zuzendari eta modeloa da. Laura izan zen Siete Vidas seriean eta horrek ospe handia eman zion. 2001ean, Julio Medemen Lucía y el sexo egin zuen eta Goya Saria lortu zuen. Javier Balaguerren Solo Mia filmak ere izendapena ekarri zion.

 Biografia eta lana 
María Paz Campos Trigo Sevillan jaio zen, 1976ko urtarrilaren 2an. Sevillako Santa Ana ikastetxean ikasi zuen eta Triana auzoko Gustavo Adolfo Bécquer institutuan.

Sevillako San José Antzerki Eskolan hasi zen eta Komunikazio Zientziak ikasten ere bai, baina azken hau berehala utzi eta Madrilera joan zen interpretazioan sakontzeko.

Berehala izan zuen telebistako serieak egiteko aukera: Más que amigos, Compañeros eta 7 Vidas.

2000n, Julio Medemen Lucía y el sexoegin zuen, lehenengo paper garrantzitsua. Urte berean, Javier Balaguerren Sólo mía egin zuen Sergi Lópezekin. Bi lan horiek izendapena ekarri zioten 2002ko Goya Sarietan eta eskuratzea lortu zuen Médemen kasuan.

2001ean Mateo Gilek zuzendutako Nadie conoce a nadie filma antzeztu zuen.

2002an, Pedro Almodóvarren Hable con ella filman hartu zuen parte eta Emilio Martínez Lázaroren El otro lado de la cama filmaren protagonistetako bat ere izan zen, urte horretan takila gehien jaso zuen espainiar filma.

2003an, Leonardo Sbaragliarekin batera Vicente Arandaren Carmen filma egin zuen eta, hurrengo urtean, AEBetara joan zen Spanglish filma egitera, James L. Brooksen esanetara. Urte horretan Di que sí espainiar filma ere egin zuen Santi Millánekin batera.

2006an, Alejandro Sanzen A la primera persona bideoklipean atera zen eta Caterina Sforzaren papera egin zuen Los Borgia filmean, Antonio Hernándezen esanetara. Handik gutxira, Taviani anaien El destino de Nunik (La masseria delle allodole) filman ere hartu zuen parte.

2007ko azaroan, AEBetan egin zuen lan Frank Millerren zuzendaritzapean. Plaster of Paris izan zen The Spirit filman, Eva Mendes, Samuel L. Jackson eta Scarlett Johansson lagun izan zituelarik.

2008ko maiatzaren 30ean, Sevillako hiriaren domina jaso zuen.

2008ko urrian, LEX seriean hasi zen, Siete vidas-en lankide ohia izan zen Javier Cámararekin.

2009an, Triage filma egin zuen, Colin Farrell eta Christopher Leerekin batera.

2010eko maiatzaren 23an, Sevillako Urrezko Domina jaso zuen.

Lanean jarraitu zuen Burning Palmsen Shannen Dohertyrekin batera, Don Mendo Rock ¿La venganza? eta Cat Run.

Madagascar 3 animazio filman, ahotsa jarri zuen eta Pedro Almodóvarren Los amantes pasajeros filman.

No Way Out amerikar filma ere egin zuen eta María Callas izan zen Grace of Monaco lanean, Nicole Kidmanen ondoan.

 Harremanak 
2002an, Orson Enrique Salazar Roarekin ezkondu zen Caracasen eta hauek dira bikotearen seme-alabak:
 2007ko maiatzaren 2an, lehenengo semea izan zuen Madrilen, Orson.
 2009ko uztailaren 17an, alaba izan zuen, Ava.
 2010eko abuztuaren 13an, berriz, Lenon jaio zen.

Egun, Los Angeles, Madril eta Sevilla artean bizi da.

 Filmografia 
 Urtea  Filma Zuzendaria Pertsonaia 2014  Kill the Messenger  Michael Cuesta   Coral Baca 2014  Não Pare na Pista - A Melhor História de Paulo Coelho     Daniel Augusto  Luiza 2014  El jesuíta     Alfonso Pineda Ulloa  2013  Marbel city  Ryûhei Kitamura   2013  No hay salida  Ray Loriga   2013  Grace of Monaco  Olivier Dahan  María Callas 2013  Espectro  Alfonso Pineda Ulloa   2013  A fall from Grace  Jennifer Chambers Lynch  Lolita 2013  Los amantes pasajeros  Pedro Almodóvar  Alba 2012  María de Nazaret  Giacomo Campiotti  María Magdalena 2012  Las mil y una noches  Marco Pontecorvo  Xerezade 2012  Madagascar 3  Eric Darnell  Yeguas  2011  Cat Run  John Stockwell  Catarina 2010  Don Mendo Rock ¿La Venganza?  Jose Luis García Sánchez  Lola 2009  Burning Palms  Christopher Landon  Blanca Juárez 2009  Triage  Danis Tanovic  Elena Morales 2009  Not forgotten  Dror Soref  Amaya 2008  The Spirit  Frank Miller  Escayola de París 2008  Las seis mujeres de Henry Lefay  Howard Gould  Verónica 2008  The Human Contract  Jada Pinkett Smith  Michael 2007  Teresa: el cuerpo de Cristo  Ray Loriga  Teresa de Jesús 2007  El destino de Nunik  Paolo eta Vittorio Taviani  Nunik 2006  Fundido a negro (Fade to black)  Oliver Parker  Lea Padovani 2006  Dame 10 razones  Brad Silberling  Scarlet 2006  Los Borgia  Antonio Hernández  Catalina Sforza 2005  Spanglish  James L. Brooks  Flor 2004  Di que sí  Juan Calvo  Estrella Cuevas 2003  Carmen  Vicente Aranda  Carmen 2002  Novo  Jean-Pierre Limosin  Isabelle 2002  El otro lado de la cama  Emilio Martínez Lázaro  Sonia 2002  Hable con ella  Pedro Almodóvar  Amparo 2001  Lucía y el sexo  Julio Medem  Lucía 2001  Sólo mía  Javier Balaguer  Angelo 2000  El chico en la puerta (film labur)    2000 Sobreviviré  Alfonso Albacete  Azafata 2000  Nadie conoce a nadie  Mateo Gil  Ariadna 1999  Zapping  Juan Manuel Chumilla  Elvira 1998  Perdón, perdón  Manuel Ríos San Martín  María

 Kanpo estekak 

 Webgune ofiziala

Kategoria:Espainiako emakume aktoreak
Kategoria:Sevillarrak
Kategoria:Emakumezko errebelazio aktore onenaren Goya Sariaren irabazleak